平假名

**平假名**，日語、琉球語所以表音也，日本祖傳之字也。今日本書字數種，平假名爲其一，共片假名、漢字混書，羅馬字或時有用。平、片假名皆假名文字，一字記一音節，屬音節文字。假名每字或表一元音，如あ；或表一輔一元相合之音，如か；或表撥音ん，隨附音後，或音[ɴ]，或音[m]，或音[n]，或音[ŋ]，置元音前，表鼻元音。此二種假名，各有其司，片假名主外來語表記，平假名作如是他用：一者，書動詞活用語尾、助詞、助動詞；二者，日本固有單詞無漢字可記，書平假名，或漢字繁難，亦書平假名。

先是借字，曰萬葉假名，有表音、表意文字二流，其表意者不得略，而表音則時而略之，所以為略字者，後為平假名之謂也，借漢字草體成其書形。古傳為和僧空海所創，今攷則以為訛說，實非一時、一人、一地之所能肇也。初，惟和婦用之，為男者，不屑也，士等及以上多用文言、漢字，故謂平假名曰**女手**。後紫式部著《源氏物語》，風靡日本，人遂習用。以其女手故，昔日本公文，不書平假名，漢字合片假名而用。今日本鐵道驛名板各書平假名、漢字。溯之，平假名可見於平安時代。

## 概說
今成日本語基本文字，主如是用：
*作文
**假名混交文
***書動詞、形容詞、形容動詞接語，如「食べました」，意「食矣」
***書助詞、助動詞，如「から」，意「自」
***書接詞，如「さん」，意台敬
**爲書和語，而無漢字可記。如「めし」，意主食；如「やどや」，意旅舍
**雖有漢字可記，然非常用漢字，故以假名書。片平分工，不用片假名
*示音
**漢字之訓，若訓讀，若振假名，若旁註
**初習日語者，以假名示讀
**習日語，漢字字音不確，遂以平假名示音佐閱，呼之振假名
*書法，有假名書法
*用於人名

今日本學校教育，所授文字，以平假名爲先。

平假名字表有二系統，一曰以呂波，古字表也，二曰五十音，今字表也，以爲日語音節榜。

## 字系
平假名併一集基字，謂五十音，以法得廣拓。一法添號「濁點」（゛），輔音清變濁，若變見/[k]成羣/[g]，若變端/[t]成定/[d]，若變心/[s]成邪/[z]，若變曉/[h]成並/[b]。は行可添「半濁點」（゜），變曉/[h]成幫/[p]。有三字可小，若ゃ、ゅ、ょ，可添附い段字尾。添之，可變元音[i]成半元音，謂拗音。小字っ謂促音，入聲也，現乎擦、塞輔音前，或現乎句末。於羅馬字，則再書輔音字母以示促音。

五元音假名可小，可示變聲，若はぁ，若ねぇ。

有平假名今時罕用。ゐ、ゑ弗用矣。ゔ得添字，可表外音奉母/[v]，猶日語無如是發音，常改音成並母/[b]，以示原語發音。若簡例「越南」，日人讀如ベトナム，越字奉母，日讀並母。雖然，此字儉用，其片假名ヴ常用，以書外來語。

## 五十音

### 濁音

### 半濁音

*列上羅馬字者，黑本式也
*赤字者，、，今日人棄用，或民間有用
*者可變，有脣、舌、牙三鼻音
*や行え段，無統一碼，故無字。讀如ye音。古人不作字，今人亦從之。

輔音相結者，にゃ、にゅ、にょ，不如んや、んゆ、んよ。に合與小字者，成一拍，ん後隨や行者，成二拍。如「加入」者，作かにゅう者，西字作ka-nyu-u，「勸誘」者，作かんゆう者，西字作ka-n-yu-u，彼此分明，但以西字書之，皆作kanyu。黑本式以撇號分別之，作kanyū、kan'yū。

## 史
[縮圖|平假名成以漢字草書。此圖乃《書譜》，唐垂拱三年[孫過庭書]]
平假名自萬葉假名出，萬葉假名者，日人表音之漢字也，始成於五世紀。平安時代初有名僧空海善書，作平假名，後人承之，此今考爲俗說。平假名之源，自奈良時代借字出。都遷平安京以降，借用之漢字草體化，以漢字草書體爲本，獨出平假名，作文記書，納爲一體，字系確立。

下圖者，漢字成平假名之演化也，上至下讀序五段，a、i、u、e、o，右至左讀序十一行，a、ka、sa、ta、na、ha、ma、ya、ra、wa、n。上字者，楷書也，中赤字者，草書也，下字者，所對平假名也。

八世紀末有正倉院文書，記借字，字形、筆順者，同通上代平安，其假名半作草體，此字亦他見於文書，若貞觀九年《藤原有年申文》，若同代《智證大師病中言上艸書》，若上位公卿藤原良相京都舊邸所見土器。又，宮城縣多賀城跡掘得土器，富山縣射水市赤田舊跡亦掘得墨書土器，兩者皆書草假名，考之，而知同時諸地官人赴任，日本各地始普廣草假名。

此借字省文草書，平假名前身也，呼之**草假名**。宇多天皇宸翰者，《周易抄》也，寬平九年書，訓注以草假名，傍訓以片假名，此遣字之別，以此窺之，其時平假名獨立字體，人漸以爲意。

自九世紀後半，平假名用乎歌文表記，現於公文者，初見於醍醐天皇時，延喜五年敕撰和歌集《古今和歌集》。書文兩序，漢文者，真名序也，假名序者，書以假名也。又，承平五年，紀貫之著《土佐日記》，貫之自筆本卷尾爲藤原定家臨摹，傳之後人，當時字體，猶同後世，平假名之形，幾近確耳。天曆五年，《醍醐寺五重塔天井板落書》成，片假名所記和歌一節，換書平假名，今人考之，其時平假名完全獨立，自成文字。此外，「平假名」之名，十六世紀以降方見，此爲分別片假名，「普通假名」之意也。

山梨縣有遺蹟，於甲州市鹽山下於曾，平成二十八年出土皿狀土器，於十世紀半葉燒成，上記和歌，全刻以平假名，可知國司官人赴任，假字次第傳播諸地方。

造字之初，不爲人重，人以漢語有學，以草字爲鄙。平假名所書最初文學篇章者，紀貫之《土佐日記》也，通說作者假託女性而書。貴族世家之人，亦用平假名，或私用記文，或女流述字。女流之輩，非似男界，位卑學淺，以鄙字爲己用。女流文學尤興平假名，以外莫問性別，和歌、消息，皆用平假名。由是時人謂之女手。男手者，手書楷字也，男界所用。平安時，貴家婦女書和語以平假名，多作流傳。名者《源氏物語》，女界小說，幾用草字。而片假名、漢字常用乎公文。平假名書文，以其字柔，多私人抒懷，用乎私域，如書件，不登廟堂，時人貶視，後與中國久不國交，漢化漸衰，遂敕撰和歌集，用假字，遂登雅堂。男界文人始用平假名作文史，近人平片混用，片假名轉書近世西詞（十九世紀以降）、轉語、生物名、電信、強調。

比之借字，假名異體字尤少。平假名之異體，以平安末爲最，總數約三百種，其中一人所用者，約乎一百或二百種。時代漸移，遂整理字體。

縮圖|《小學綴字篇》，日本小學字書
明治時代前，平假名形樣未定，書形不確，形態各異，用字不定，一音對多字。明治三十三年，施行學制，始定字形，以爲準字。外者，舊式字形呼謂變體假名。平安後諸假字，遴選四十八字，頒示《小學校令施行規則之第一號表》，以後教於公學，民衆普及，迄今依然。定制之理，從一音一字。定字初，え、お二字之體稍異於今。ゐ、ゑ二字，今人用於歷史假名遣。

此後但有可判讀變體假名者，亦當然之理，即後數十年，漢字混書變體假名，以此表記之籍刊行於世，準字變字，並存不悖。例者，昭和二年發行之隨筆叢書，中有《第一號表之假名表記（及漢字）之見文》，外者亦散見《變體假名（及漢字）表記之見文》。然二戰後，《變體假名（及漢字）表示之見文》所示者，僅限見二十世紀前（含江戶時代）之復刻本書籍。

縮圖|圖中「けいりん」者，「競輪」也，和國漢語，可不書漢字
外者，此變體假名自體，可見合文著《和英語林集成》之附表，一八八六年刊行。

今人敢用平假名之由，在乎其字柔形可親，似日用文字。雖ヘ、へ者，リ、り者形近，較之凡多片假名及漢字，平假名堪舉者，在乎圓潤如流水也。平假名·片假名地名者，亦一用例也。

縮圖|例者選舉車。爲引選民覺目，不書人名漢字，而書假名
日本有選舉法，候補者可以平假名作通稱人名，其法認受，故用假字名者，幾度可見。

## 萬國碼
萬國碼中，平假名符碼段編於U+3040至U+309F間：

萬國碼所編平假名，咸有今人所定之字，涵括元音小字、拗音小字、舊字ゐ及ゑ、險字ゔ。可作合字，取平假名原字，合濁點、半濁點，令新之，便與日本今人。既添號之字，編入碼中矣，爲常字。濁點、半濁點二號，碼各編乎U+3099、U+309A。此法可用乎添號於基字，得常字或險字，或添濁點於純元音，或加半濁點於は行外字。

有二小字殊，U+3095（ゕ）、U+3096（ゖ）。U+309F者，より合字也，縱文時，二字相合成一字，今橫排罕用。U+309B、U+309C爲獨立二號，匪合於字，各成一號，濁點、半濁點也。

有三碼無字：U+3040、U+3097、U+3098。

近來有補，第六版萬國碼（Unicode 6.1）增補一平假名：U+1B000（𛀀）。

## 對比表

註：「ゐ」、「ゑ」今弗用矣。

## 引據


## 引典
*江守賢治《字と書の歴史》，日本習字普及協會
*小松茂美《かな その成立と変遷》，岩波新書

## 兼查
*假名
*片假名
*萬葉假名
*草書
*借字
*變體假名
*合略假名
*伊呂波歌
*平假名·片假名地名
*日語
*書道，日語書法
*日語音位，釋日語音聲枝節
*日本漢字
*羅馬字
*送假名
*振假名

## 外典
* Say Jack: Asian language learning community
* 日本語平假名—50音圖
*  平假名統一碼（Unicode）表
* 大辭林：日本語世界之平假名
* Real Kana
* Romaji to Hiragana：羅馬字-平假名兩轉器